CELEX: 62021TN0039
Language: et
Date: 2021-01-25 00:00:00
Title: Kohtuasi T-39/21: 25. jaanuaril 2021 esitatud hagi – PP jt versus parlament

29.3.2021   
            
            
               ET
            
            
               Euroopa Liidu Teataja
            
            
               C 110/33
            
         
      25. jaanuaril 2021 esitatud hagi – PP jt versus parlament
      (Kohtuasi T-39/21)
      (2021/C 110/37)
      Kohtumenetluse keel: prantsuse
      
         Pooled
      
      
         Hagejad: PP, PQ, PR, PS ja PT (esindaja: advokaat M. Casado García-Hirschfeld)
      
         Kostja: Euroopa Parlament
      
         Nõuded
      
      Hagejad paluvad Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            
                  —
               
               
                  tühistada vaidlustatud otsused;
               
            
                  —
               
               
                  vajadusel tühistada hageja poolt personalieeskirjade artikli 90 lõike 2 alusel esitatud kaebuste tagasilükkamise otsused;
               
            
                  —
               
               
                  mõista parlamendilt välja hüvitis mittevaralise kahju eest, mille suurus on ex æquo et bono hinnatuna 1 000 eurot inimese kohta;
               
            
                  —
               
               
                  mõista parlamendilt varalise kahju eest välja hüvitis, mis vastab 25-le protsendile nende töötasust, koos intressi ja viivisega vahepealse aja eest;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagejad on esitanud hagi parlamendi 31. märtsi 2020. aasta otsuse peale, mis käsitleb perekondlikel põhjustel ajutist osaajaga töötamist väljaspool teenistuskohta COVID-19-le reageerimise meetmena (75 % koormusega töötamine COVIDi tõttu) ning nende suhtes sellega seoses tehtud üksikotsuste peale, ja põhjendavad seda nelja väitega.
      
                  1.
               
               
                  Esimene väide seisneb õigusvastasuse vastuväites ja selles leitakse, et vaidlustatud otsused tehti õigusvastaste sise-eeskirjade alusel.
               
            
                  2.
               
               
                  Teine väide jaguneb kaheks osaks:
                  
                              —
                           
                           
                              esimese väiteosa kohaselt on rikutud Euroopa Liidu ametnike personalieeskirjade (edaspidi „personalieeskirjad“) VII lisa artiklit 4 ja tehtud ilmne hindamisviga, sest kostja ilmselgelt eiras „kodumaalt lahkumise“ mõistet;
                           
                        
                              —
                           
                           
                              teine väide, et rikutud on personalieeskirjade artikleid 62 ja 69 ning seaduslikkuse ja õiguskindluse põhimõtteid.
                           
                        
            
                  3.
               
               
                  Kolmas väide, et rikutud on võrdse kohtlemise ja diskrimineerimiskeelu põhimõtteid ning eiratud hea halduse põhimõtet ja hoolitsemiskohustust.
               
            
                  4.
               
               
                  Neljas väide, et rikutud on personalieeskirjade artiklit 85, mis käsitleb alusetult saadu tagastamist.
               
            Viimaks paluvad hagejad välja mõista hüvitise mittevaralise ja varalise kahju eest, mis neile vaidlustatud otsustega väidetavalt tekitati.